জম্মু-কাশ্মীরে ‘অপারেশন ত্রাশি’, শহিদ জওয়ান, জখম আরও ৭

ওয়েবডেস্ক- রক্তাক্ত জম্মু-কাশ্মীর (Jammu-kashmir) । রবিবার রাত থেকে চলা অভিযানে শহিদ (Martyr) এই নিরাপত্তাবাহিনীর এক কমান্ডো। সোমবার এই তথ্য প্রকাশ্যে আনল। রবিবার রাতে জম্মু-কাশ্মীরের কিস্তওয়াড়ায় (Kishtwara) সেনা অভিযান চলাকালীন জঙ্গিদের গুলিতে আহত হন আরও আট জওয়ান। সেই তালিকাতেই উত্তরাখণ্ডের ওই কমান্ডো ছিলেন, নাম গজেন্দ্র সিং (Havildar Gajendra Singh)।

সূত্রে খবর, রবিবার সেনার কাছে খবর আসে কিস্তওয়াড়ের চতরু এলাকার সোন্নার গ্রামে বেশ কয়েকজন জঙ্গি গোপনে ডেরা বেঁধেছে। সন্ত্রাস দমন অভিযানে নামে সেনা ও পুলিশের যৌথবাহিনী। সেনাদের উপস্থিতি বুঝেই অতর্কিতে হামলা চালায় জঙ্গিরা।

এই পাক মদতপুষ্ট জইশ জঙ্গিরা জওয়ানদের লক্ষ্য করে গ্রেনেড ছোঁড়ে। হামলায় আহত হন আট জওয়ান। এদের মধ্যে তিনজনের অবস্থা আশঙ্কাজনক, এদের এয়ারলিফট করে উধমপুরের সেনা হাসপাতালে নিয়ে যাওয়া হয়। সেখানেই চিকিৎসা চলাকালীন শহিদ হন ‘হোয়াইট নাইট ক্রপসে’র জওয়ান হাবিলদার গজেন্দ্র সিং। ওই জওয়ানের মৃত্যুতে শ্রদ্ধা জানিয়েছে ‘হোয়াইট নাইট ক্রপস’ (White Night Crops) ।

শ্রদ্ধাজ্ঞাপন বার্তা জানানো হয়, তিনি সন্ত্রাসবাদীদের বিরুদ্ধে ‘অপারেশন ত্রাশি’ (Operation Trashi) চলাকালীন বীরত্বের সঙ্গে সর্বোচ্চ ত্যাগ স্বীকার করেছেন। অদম্য সাহসকে আমরা স্যালুট জানাই। শোকাহত পরিবাবের প্রতি সমবেদনা জানানো হয়েছে।‘

আরও পড়ুন- ঝটিকা সফরে UAE প্রেসিডেন্ট! বিমানবন্দরেই জড়িয়ে ধরলেন মোদি

জানা গেছে, সন্ত্রাস দমন মোকাবিলায় এখনও অভিযান চলছে। ৫ থেকে ৬ জন জঙ্গি ওই এলাকায় লুকিয়ে রয়েছে বলে মনে করা হচ্ছে। এদের মধ্যে একাধিক বিদেশি জঙ্গিও আছে বলে অনুমান।